บาทเปิด30.69/75 คาดอ่อนค่าตามยูโร
ธนาคารกรุงเทพ รายงาน เงินบาทเปิด 30.69/75 คาดอ่อนค่าตามยูโร นักลงทุนลุ้นผลประกอบการสหรัฐไตรมาส3
10 ต.ค. 2555

ธนาคารกรุงเทพ รายงาน เงินบาทเปิด 30.69/75 คาดอ่อนค่าตามยูโร นักลงทุนลุ้นผลประกอบการสหรัฐไตรมาส3
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.69/75 บาท/ดอลลาร์ อ่อนค่าจากระดับปิดเมื่อวานที่อยู่ระดับ 30.68/69 บาท/ดอลลาร์ เนื่องจากปัจจัยราคาทองคำและความกังวลในตลาดหุ้นอเมริกา
แนวโน้มวันนี้คาดว่าเงินบาทจะอ่อนค่า เนื่องจากมีแรงกดดันทางด้านยูโรและราคาทองคำที่ปรับตัวลดลงมามาก จึงทำให้ไม่มีใครช้อนซื้อมากนัก
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 78.05/35 เยน/ดอลลาร์ เงินยูโรอยู่ที่ระดับ 1.2852/2895 ดอลลาร์/ยูโร
ปัจจัยที่นักลงทุนให้ความสนใจในช่วงนี้คือปัญหาหนี้สินของกรีซและสเปน และการประกาศผลประกอบการช่วงไตรมาส 3 ของบริษัทยักษ์ใหญ่ในสหรัฐฯ 
คืนนี้ สหรัฐฯจะมีการรายงานข้อมูลเศรษฐกิจที่น่าสนใจ เช่น ธนาคารกลางสหรัฐเปิดเผยรายงานสรุปภาวะเศรษฐกิจ(Beige Book) และกระทรวงพาณิชย์เปิดเผยข้อมูลสต็อกสินค้าภาคค้าส่งเดือนส.ค.
นักบริหารเงิน ประเมินกรอบความเคลื่อนไหวของเงินบาทวันนี้ไว้ระหว่าง 30.65-30.80 บาท/ดอลลาร์